
Төмөрбулаг сумын иргэд, малчдын санал санаачилгаар тэмдэглэж буй “Эрчим хар” үүлдрийн ямааны баярын хүндэтгэлийн арга хэмжээнд урилгаар оролцож байгаа Монгол Улсын Их Хурлын гишүүн, УИХ-ын дэд дарга Л.Энх-Амгалан, түүний ажлын албаны ажилтнууд, Хөвсгөл аймгийн Иргэдийн Төлөөлөгчдийн Хурлын дарга Л.Төмөрбаатар, аймгийн Засаг дарга Л.Ганболд, ХХААГ-ын дарга Г.Баттулга, Говь компаний захирал асан, Аж үйлдвэрийн гавъяат ажилтан Б.Ёндонжамц, сумын Засаг дарга асан, Монгол Улсын Зөвлөх мал зүйч Б.Шарбанди, сумын Засаг дарга асан Л.Цэдэнсодном, аймгийн ИТХ-ын төлөөлөгч Н.Төмөрхуяг, “Бүтэн оргил” компаний захирал Д.Батбаяр, төр захиргааны үе үеийн ажилтан албан хаагчид, улс, аймаг, сумын аварга малчид та бүхэндээ болон хүндэт зочид, төлөөлөгчид, иргэд, малчиддаа сумын Иргэдийн Төлөөлөгчдийн Хурал түүний Тэргүүлэгчдийн өмнөөс болон хувиасаа баярын мэндийг өргөн  дэвшүүлж байна. 
Хоймор нутгийн сувд эрдэнийн өнгийг нэгээр нэмж Хөвсгөлийн “Хар сувд” хэмээн нэрлэгдсэн, орон нутгийнхаа ноён оргилуудын нэг Эрчим хайрхан уулаараа овоглосон эрдэнийн сүрэг “Эрчим хар” үүлдрийн ямааны үүсэл, хөгжлийн түүхийг энд товчхон дурьдах нь зүйтэй гэж үзлээ. Төмөрбулаг сумын хар ямааг 1982 онд ангилан 1, 2-р ангийн шилмэл ямааг 2 дугаар бригадад суурь зохион байгуулалт хийж үржлийн бодлого боловсруулан, нутгийн хар ямааг үндсэн сайжруулагчаар ашиглан үржүүлж малын ашиг шим, үүлдэр угсааг сайжруулан ажилласаны үр дүнд шилмэл ямааны улсын үржлийн фермийг 1985 онд байгуулж, ямаан сүргийг өөр дотор нь үржүүлж ажилласаны үр дүнд Төмөрбулаг суманд үржүүлж байгаа хар ямааг ХААЯ-ны сайдын 1996 оны 12-р сарын 14-ны өдрийн А/70 тоот тушаалаар ноолуур, махны хэвшлийн нутгийн шилмэл ямааг “Эрчим омог”-оор” батлуулж байсан. Нутгийн шилмэл “Эрчим омог”-ийн ямааны ген фонд, сүргийн бүтцийг хадгалан хамгаалж, сүргийн бүтцийг сайжруулах ажил нь 1996 оноос өнөөг хүртэл тасралтгүй үргэлжлэн хэрэгжиж байгаа. Улс орныхоо ХАА-н хөгжилд сэтгэл зүрх, ажил амьдралаа зориулсан тэр тусмаа Төмөрбулаг сумын “Эрчим хар” ямаатай ажил, үйлс нь холбогдсон ХАА-н шинжлэх ухааны эрдэмтэн, доктор, судлаачдын нөр их ажил, хичээл зүтгэлээр бий болсон судалгаа шинжилгээний үр дүнг, аймаг, орон нутгийн алсыг харсан урт хугацааны хөгжлийн бодлого төлөвлөлтөнд тусган орон нутгийн хөгжлийг оновчтой удирдлага, зохион байгуулалтаар хангаж ажиллаж ирсэн үе, үеийн удиридлага, хөдөө аж ахуйн үйл ажиллагаа хариуцсан мэргэжилтэнүүдийн хийж хэрэгжүүлж ирсэн бодлого, төлөвлөлт, үйл ажиллагаа нь, малчид, иргэдийн маань мал маллагааны уламжлалт арга туршлагатай хослон хэрэгжсэн хамтын хүчээр бид ийм амжилтанд хүргэсэн гэдгийг итгэл дүүрэн хэлж байгаадаа баяртай байна. Уг ажлын үр дүнд тус сумын Эрчим омгийн хар ямаа нь омгоор баталгаажсанаас хойш эрдэм шинжилгээ-үйлдвэрлэлийн болон үржил селекцийн ажлыг судалгаа шинжилгээнд суурилан орон нутгийн удирдлага, ХАА-н үйл ажиллагаа хариуцсан мэргэжилтэн, малчидтай хамтран хэрэгжүүлснээр Хүнс, хөдөө аж ахуйн, хөнгөн үйлдвэрийн сайдын 2017 оны 12 дугаар сарын 22-ны өдрийн А/176 тушаалаар Монгол Улсад шинээр бүтээсэн Хөвсгөл аймгийн Төмөрбулаг сумын “Эрчим хар” үүлдрийн ямааг улсын бүртгэлд 2017 оны 12 дугаар сарын 25-ны өдөр бүртгэж гэрчилгээ олгосноор Монгол Улсын Хөдөө аж ахуйн хөгжлийн түүхийн хуудас Хөвсгөл аймгийн Төмөрбулаг сумын “Эрчим хар” үүлдрийн ямаан сүргийн түүхээр зузаарч, Төмөрбулаг сумын хөгжил дэвшлийн бахархал нэгээр нэмэгдсэн.
Төмөрбулаг сумын ХАА-н хөгжлийн түүхэн амжилтыг бүтээх ажилд Баянхонгор аймгийн Эрдэнэцогт сумын уугуул ХАА-н ухааны доктор, профессор Н.Надмид гуайн удирдсан эрдэм, шинжилгээ судалгааны багийн хамт олон чухал үүрэг гүйцэтгэж, “Эрчим хар” үүлдрийн ямааг бий болгох ажлыг удирдан зохион байгуулсан анхны зохиогч нь юм. Мөн Төмөрбулаг сумын Засаг дарга асан, Монгол Улсын Зөвлөх мал зүйч Бямбажавын Шарбанди, МУ-ын Зөвлөх мал зүйч Б.Доржсэмбэ, МУ-ын Зөвлөх мал зүйч Б.Чутнай, Төмөрбулаг суманд мал зүйчээр ажилласан байгаа үе үеийн мал зүйчид түүний дотроос энэ ажлыг гардан зохион байгуулалцсан мал зүйч Ц.Мишигдорж, Г.Дорждүдэл, Б.Алтанцэцэг, Т.Тэрбиш нарын мэргэжилтэнүүдийн  оруулсан хувь нэмэр их байгаа гэдгийг тэмдэглэн хэлж, иргэдийнхээ өмнөөс энэ хүндтэй хүмүүст орон нутгийнхаа иргэдийн өмнөөс талархал илэрхийлж байна. “Эрчим хар” үүлдрийн ямааны түүхийг босголцсон анхдагчид болох тус сумын ажилсаг хичээнгүй хөдөлмөрч малчид, түүний дотроос 2 дугаар багийн малчид маань төвлөрсөн төлөвлөгөөт эдийн засгаас зах зээлийн тогтолцоот нийгэмд шилжиж, малыг улсын өмчөөс хувийн өмчид буюу малчдад нь өгч, Монгол Улсын нийгэм, эдийн засгийн суурь тогтолцоо нь цоо шинэ нийгмийн тогтолцооны хөгжил, дэвшлийг авчирсан 30-аад жилийн түүхэн цаг хугацаанд ямаан сүргийнхээ ген фондыг мал маллагааны уламжлалт арга ухаан, технологиороо хадгалан хамгаалж, өсгөн үржүүлж чадсанааар өнөөдрийн үр дүнд хүрснийг бахархан хэлэхэд таатай байна. Энэхүү амжилт бүтээл, үр дүнг бий болгоход сум, нэгдлийн болон сумын Засаг даргааар олон жил үр бүтээлтэй ажилласан Монгол Улсын Зөвлөх мал зүйч Б.Шарбанди, 2 дугаар бригадын дарга, Нарантолгой компаний захирлаар ажиллаж байсан хошой Алтангадас одонт П.Банзрагч, Монгол Улсын Хөдөлмөрийн баатар, Улсын хошой аварга малчин П.Цагаач агсан, түүний гэр бүл анхны “Алтан ишигний эзэн” Ж.Чулуунсүрэн, МУ-ын Залуу аварга малчин Б.Батмөнх агсан, Аймгийн 4 удаагийн аварга малчин Д.Банзрагч агсан, аймгийн хошой аварга малчин П.Лунхай, Н.Цэрэнпүрэв, Б.Дашням агсан, Х.Ням-Очир,  Монгол Улсын сайн малчин С.Давааням, Г.Төөчөө, ахмад малчин Г.Дамдиндорж, Ч.Лхамсүрэн, Г.Нансалдулам, малын эмч Ч.Гунгаажанцан, Д.Наранбаатар нар ихээхэн хувь нэмэр оруулсан байгаа. Эцэг, эхийн малч удмын халааг нь залгамжлан “Эрчим хар” үүлдрийн ямааныхаа буян заяагаа тэгшитгэн ажиллаж, хөдөлмөр бүтээлээрээ аймаг, улсдаа шалгаран Монгол Улсын аварга малчнаар алдраа дуурсгаж буй Д.Зоригоо, Х.Хүрэлбаатар Б.Дашдондог, Алтан төлийн эзэн Х.Хүрэлбаатар, Т.Галтбаяр, Ч.Чимгээ, аймгийн аварга малчнаар шалгарч сум, орон нутгийнхаа нэрийг дуурсгаж байгаа Б.Чойдогбавуу, Л.Тэгшбаяр, Д.Ганхуяг, Б.Отгонбаяр, Ү.Гүрдаваа, М.Даваахүү, Г.Дашбямба, Л.Өлзийсайхан, Д.Сансарсайхан, Ц.Хүрэлбаатар, Д.Бямбадорж, Б.Энхдалай нарын олон шилдэг улс, аймгийн манлай малчид нь олон жил үр бүтээлтэй малласны үр шимийг хүртэж, төр засагтай ажлаа үнэлүүлж алдраа дуурсган Эрчим хар ямааны түүхийг бүтээлцэхэд хувь нэмрээ оруулан ажиллаж байгаа. 2017 оны жилийн эцсийн мал тооллогоор сумын маань мянгат малчдын тоо өмнөх жилээс 4-өөр нэмэгдэж, 64 мянгат малчинтай болсон бөгөөд үүний дотроос хоёр мянгат малчин 3 байгааг харахад үнэхээр хөдөлмөрч, бүтээлч, ажилсаг олон манлай малчидтай гэдэг нь эндээс харагдаж байна. Иймд цаг хугацааг баримтлан олон арван ажилсаг, хичээнгүй, хөдөлмөрч, манлай, аварга малчдынхаа нэрийг дурьдалгүй, төлөөлөл болгож цөөн малчдынхаа нэрийг дурьдсаныг та бүхэндээ хэлэх байна.
 Сумын Иргэдийн Төлөөлөгчдийн Хурлаас 2014 онд баталсан “Эрчим хөгжил-2021”  дунд хугацааны төлөвлөгөөнд тусгагдсан орон нутгийн хөгжлийн тэргүүлэх чиглэлээр тодорхойлогдсон хөгжлийн бодлогын үндсэн зорилт төлөвлөсөн хугацаандаа хэрэгжиж, “Эрчим хар” ямааг үүлдрээр баталгаажууллаа. Иргэдийн Төлөөлөгчдийн Хурлаас иргэд малчдын санал санаачилгыг дэмжин, Эрчим омгийн ямааг үүлдрээр баталгаажуулах ажлыг бодлогоор дэмжин, ИТХ-ын Тэргүүлэгчдийн 2015 оны 39 дүгээр тогтоолоор “Эрчим омгийн хар” ямааг үүлдэр болгох ажлыг хэсгийг сумын Засаг дарагар ахлуулан 11 хүний бүрэлдэхүүнтэйгээр байгуулсан. Уг ажлын хэсэг нь үр днтэй ажиллаж, “Эрчим хар” ямааг үүлдрээр баталгаажуулах ажлын бэлтгэл зохион байгуулалтыг бүрэн хангаж ажилласанд талархаж байна. ИТХ-аас “Эрчим хар” үүлдрийн ямааны үржил селекцийн ажлыг шинжлэх ухааны үндэстэй судалгаа, шинжилгээнд суурилан тодорхой үе шаттайгаар зохион байгуулах зорилгоор ИТХ-ын Тэргүүлэгчдийн 2017 оны 45 дугаар тогтоолоор “Төмөрбулаг сумын “Эрчим хар” үүлдрийн ямаанд 2017-2021 онд явуулах үржлийн ажлын төлөвлөгөөг батлан хэрэгжилтийг зохион байгуулан ажиллаж байна. 
Сумын ИТХ, Засаг даргаас “Эрчим хар ямааг үүлдэр болгох ажлын хүрээнд УИХ-ын гишүүд, ХХААХҮЯ, аймаг, орон нутгийн удирдлага, төрийн болон төрийн бус байгууллагуудад хамтран ажиллах, мэргэжил арга зүйн болон хөрөнгө санхүүгийн дэмжлэг туслалцаа үзүүлэх талаар хүсэлт хүргүүлж ажилласан. Сум, орон нутгаас тавьсан санал, хүсэлтийн тухай бүр нь шуурхай хүлээн авч, бодлого үйл ажиллагаа, хөрөнгө оруулалтаар дэмжин тусалж, хамтран ажилласан УИХ-ын гишүүн, УИХ-ын дэд дарга Л.Энх-Амгалан, ХХААХҮЯ-ны холбогдох мэргэжилтэнүүд, аймгийн ИТХ-ын дарга Л.Төмөрбаатар, Засаг дарга, Л.Ганболд, аймгийн ХХААГ-ын дарга Г.Баттулга, Дэлхийн зөн олон улсын байгууллагын Хөвсгөл хөгжлийн хөтөлбөрийн хамт олонд болон “Эрчим хар” ямааг үүлдрээр баталгаажуулах ажилд гар бие оролцсон, сэтгэл зүрхээ зориулан ажилласан, дэмжлэг туслалцаа үзүүлсэн нийт хүмүүст сумын ИТХ түүний Тэргүүлэгчид, нийт иргэдийнхээ өмнөөс дахин талархал илэрхийлье. Тухайлбал: Дэлхийн зөн олон улсын байгууллагын Хөвсгөл хөгжлийн хөтөлбөрөөс “Эрчим хар” ямааг үүлдрээр баталгаажуулах ажлын хүрээнд 40.0 орчим сая төгрөгийн буцалтгүй санхүүгийн дэмжлэг үзүүлсэнээр суманд нутгийн ямааны 300 эм ямаа, 50 хээлтүүлэгчийг шилэн сонгож худалдан авч суурь зохион байгуулалт хийсэн байгаа нь Эрчим хар” ямааг үүлдрээр баталгаажуулах, цаашид үржил, селекцийн ажлыг зохион байгуулах, ген фондыг хамгаалах, сүргийн бүтцийг сайжруулахад ач холбогдлоо өгсөн хөрөнгө оруулалт, үйл ажиллагаа болсон билээ. Мөн Эрчим хар ямааг үүлдэр болгохтай холбогдуулан орон нутагт ажиллаж, Эрчим хар ямааны үржил, селекцийн ажилд хянан магадлагаа хийх ажлыг зохион байгуулсан ХХААХҮЯ-ны МААБХЗГ мэргэжилтэн Н.Бямбадорж, ХААИС-ийн МААБТС-ийн багш доктор Ё.Доржбат, МААЭШХ-ийн МААС эрхлэгч, доктор Г.Сувдаа, МХЕГ-ын улсын бүртгэгч доктор Б.Мөнхжаргал, Улсын МЭАЦТЛ-ийн халдваргүй өвчний эмч Б.Мөнхжаргал, аймгийн ХХААГ-ын мэргэжилтэн  Б.Бямбасүрэн нарт талархал хүргэж байна.
 Хоймор нутгийн төдийгүй Монгол Улсынхаа ХАА-н түүхий эд бүтээгдэхүүний чанар чансааг дэлхийд таниулсан “Эрчим хар” үүлдрийн ямаагаа иргэд, малчид маань “Хар сувд” хэмээн нэрийдэж есөн эрдэнийн нэг сувд  эрдэнэтэй зүйрлэж байна. Энэхүү ”Эрчим хар” үүлдрийн хар ямаа гэх “Хар сувд эрдэнэ” нь  хэзээ ч шавхагдашгүй, үр ашгаа ямагт өгч  байх онцлогоор нь байгаль, дэлхийд эрдэнэсийн чулуун амьгүй биет хэлбэрээр орших сувд эрдэнээс илүү үнэтэй Монгол Улсын  таван хошуу  мал хэмээх амьд баялагийн нэг нь мөн. “Эрчим хар” үүлдрийн ямаа нь дан ганц түүхий эд ноолуурын бүтээгдэхүүнээр бус мах, махан бүтээгдэхүүн, сүү, сүүн бүтээгдэхүүн нь Монгол Услын төдийгүй дэлхийн зах зээлд Монгол Улсын бренд бүтээгдэхүүн болох эхлэл тавигдаж байгаад баяртай байна. Орон нутгийнхаа “Эрчим хар” үүлдрийн ямааны бренд бүтээгдэхүүнийг бий болгох, дэлхийд таниулах ажлуудыг Төмөрбулаг суманд төрж өссөн унаган иргэд нь санаачлан, бий болгож, удирдан зохион байгуулан ажиллаж байгаа нь бид бүхний бас нэгэн бахархал юм.
[bookmark: _GoBack] Тус сумын уугуул Аж үйлдвэрийн гавъяат ажилтан Б.Ёндонжамц гуай, ноолуурын түүхий эдийг дэлхийн зах зээлд гаргадаг ”Говь” хэмээх Монгол Улсын  ноос ноолуурын бүтээгдэхүүний үйдвэрлэлийн хамгийн том аж үйлдвэрийг олон жил  удирдан залж “Эрчим хар” ямааныхаа түүхий эдээр хийсэн бараа, бүтээгдэхүүнийг дэлхийд зах зээлд таниулан ажиллаж байсан бол “Их тайга” ХХК-ны захирал Ш.Сувд “Хар ямааны бэлдмэл” сүү, сүүн бүтээгдэхүүний үйлдвэрлэлийг явуулж дэлхийн зах зээлд бренд болгох ажлыг санаачлан ажиллаж байна. Мөн “Эрчим хар” үүлдрийн ямаа нь Эрчим, Дашдэрчин, Баянзүрх, Бүгсийн үзэсглэнт өндөр уулс, тунгалаг уст Идэр, Бүгсийн Бүгдгээн зэрэг гол мөрний ай сав газраар бэлчээрлэж хүн малын эмчилгээ, хүнсний хэрэгцээнд ашиглагддаг эмийн ургамлаар идээшлэдэг тул ямаанаас гарах мах, махан бүтээгдэхүүний хувьд удахгүй Монгол Улсын төдийгүй олон улсын зах зээлд эрэлттэй эко бүтээгдэхүүн болно гэдэгт итгэлтэй байна.  
“Эрчим хар” үүлдрийн ямааны талаар омог болох цаг үеэс нь эхлэн ХАА-н чиглэлийн олон судлаач, эрдэмтэд судалгаа, шинжилгээний ажлын гарын авлага, эрдмийн бүтээл, ном товхимол болгон бичиж нилээдгүй олон бүтээл, ном товхимол хэвлэгдэн олны хүртээл болж, ХАА-н хөгжил, үйлдвэрлэлийн хэрэгцээний гарын авлага, ширээний ном болон ашиглагдаж байгаа. Үүний дотроос Төмөрбулаг суманд нэгдлийн болон сумын Засаг даргаар олон жил үр бүтээлтэй ажилласан Монгол Улсын Зөвлөх мал зүйч Б.Шарбандийн 2018 онд бичиж хэвлүүлсэн “Эрчим хар” үүлдрийн ямаа хэмээх эрдэм шинжилгээ, судалгааны чиглэлийн бүтээл нь цаашид “Эрчим хар” үүлдрийн ямааг шинжлэх ухааны үндэслэлтэй судалгаа, шинжилгээнд суурилан өсгөн үржүүлэх орон нутаг, малчдад чухал ач холбогдолтой бүтээл болсон байна. “Эрчим хар” үүлдрийн ямаа нь өнөөдөр дэлхийн зах зээлд Монгол Улсын нэрийг таниулсан бренд ноолуурын бүтээгдэхүүнтэй, эрдэмтэн судлаагчдын бичсэн шинжилгээ, судалгааны олон арван ном, бүтээлтэй, ардын авъяастан уран бүтээлчдийн зохиож ард түмний хүртээл болсон дуу, шүлэгтэй, орон нутагтай сүндэрлэсэн хөшөө дурсгалын цогцолбортой болсон байгаа нь Төмөрбулагчууд бидний бахархал юм. Орон нутгийн иргэд, малчдын санал, санаачилгыг дэмжин орон нутгийн төр захиргааны байгууллагаас зохион байгуулж байгаа “Эрчим хар” үүлдрийн ямааны баярын арга хэмжээ нь зөвхөн баяр наадмын хүрээгээр хэмжигдэхгүй, Төмөрбулаг сумын хөгжлийн тэргүүлэх чиглэл, иргэд, айл өрхийн амьжиргааны орлогын гол эх үүсвэр болсон “Эрчим хар” үүлдрийн ямааны хөгжлийн бодлого зорилтын биелэлт, ажлын амжилт бүтээлийг үнэлж, дүгнэх, цаашид хөгжүүлэх бодлогын зорилт, чиглэлээ тодорхойлох, иргэд олон нийтийн оролцоо, санал санаачилгыг дээшлүүлэхэд томоохон арга хэмжээ болно гэж дүгнэж байна.
“Эрчим хар” үүлдрийн ямааны баярын арга хэмжээ бүр уламжлан зохион байгуулагдаж, цар хүрээ нь өргөжин тэлж, орон нутгийн хөгжлийн форум зохион байгуулагдсан, баяр наадмын арга хэмжээ нь фестиваль болон өргөжсөн, орон нутагт Эрчмийн хар ямааны түүхий, эд бүтээгдэхүүний үйлдвэрлэл, үйл ажиллагааг явуулах жижиг, дунд үйлдвэр байгуулагдах хөрөнгө оруулалтыг авчирсан, гадаад зах зээлтэй холбох боломж нөхцлийг бүрдүүлсэн, хоймор нутгийн хэмжээнд өргөн тэмдэглэгдэх томоохон арга хэмжээнд тооцогдсон, иргэдийн хүсэн хүлээсэн утга төгөлдөр тэмдэглэлт арга хэмжээ болгох ажлыг төрийн байгууллага, иргэдийнхээ хамтын оролцоотойггор улам бүр өргөжүүлэн зохион байгуулах болно. 
Төмөрбулаг сумын “Эрчим хар” үүлдрийн ямаа нь Монгол Улсын Хөдөө аж ахуйн жишиг үүлдрээр тодорч, энэ ямааны цөм сүргийг өсгөн үржүүлж байгаа малчдын ажиллаж, амьдарч нутаглаж байгаа “Хөвсгөл аймгийн тэргүүний Эрчим” баг нь “Монгол Улсын тэргүүний Эрчим баг” болох зорилт дэвшүүлж ажиллахыг хүсэж, санал дэвшүүлж байна. 
Төмөрбулагчуудын хувьд 2017 он ээлтэй аз, ивээл тохиосон, “Эрчим хар” ямаа нь үүлдрээр баталгаажиж, сум орон нутгийн ажлын амжилтаараа аймагт 4 дүгээр байранд шалгарч, мал сүрэг 5 толгойн тоогоор өсөж, үүний дотроос 173.0 мянган ямаатай болж, 6 дахь “Улсын аварга малчин”, 3 дахь “Алтан ишигний эзэн” тодорсон, 6 аймгийн аварга малчин тодорсон амжилт бүтээлтэйгээр малчид, иргэд, төрийн байгууллагууд өнөөдрийн энэ баярыг сэтгэл дүүрэн тэмдэглэж байна.  
Өнөөдрйин баярын арга хэмжээ нь Эрчим хар” үүлдрийн ямааг өсгөн үржүүлэхэд үр бүтээлтэй ажилласан иргэд, малчид ажлын үр дүнг үнэлүүлсэн, дурсамж дүүрэн баяр наадам, хүндэтгэлийн арга хэмжээ зохион байгуулагдсан, хийж бүтээсэн  бүтээлтэй, орон нутагт хөрөнгө оруулалт, бүтээн байгуулалтыг авчирсан өргөн дэлгэр баяр наадмын үйл ажиллагаа болно гэдэгт итгэл дүүрэн байна. “Эрчим хар” үүлдрийн ямааны баярын хүндэтгэлийн арга хэмжээнд хүрэлцэн ирсэн зочид төлөөлөгчид та бүхэнд болон Эрчим хар ямааг үүлдэр болоход гар бие, оюун сэтгэлээ зориулсан нийт иргэддээ эрүүл энх, аз жаргал, ажлын амжилт бүтээл, сайн сайхан бүхнийг хүсэн ерөөе.                        Сайн үйлс бүхэн дэлгэрэх болтугай.
 “Эрчим хар” үүлдрийн ямааны баярын болон МУ-ын Зөвлөх мал зүйч 
Б.Шарбандийн  “Эрчим хар” үүлдрийн ямаа
 номын нээлтийн ажиллагааны хөтөлбөр

Нэг.Баяр наадмын нээлтийн арга хэмжээ:
1. Баярын наадмыг нээж үг хэлэх- Сумын Засаг дарга Т.Эрдэнэбат
2. Мэндчилгээ дэвшүүлж үг хэлэх- Сумын ИТХ-ын дарга Г.Бямбасүрэн
3. Мэндчилгээ дэвшүүлж үг хэлэх-УИХ-ын гишүүн, УИХ-ын дэд дарга Л.Энх-Амгалан үг хэлэх
4. Мэндчилгээ дэвшүүлж үг хэлэх-Аймгийн Засаг дарга Л.Ганболд
5. Мэндчилгээ дэвшүүлж үг хэлэх- Говь компаний захирал асан, Аж үйлдвэрийн гавъяат ажилтан Б.Ёндонжамц,
6.Мэндчилгээ двэшүүлж үг хэлэх-Сумын Засаг дарга асан Л.Цэдэнсодном

Хоёр.Номын нээлтийн арга хэмжээ: /Үндэсний бөхийн 2-ын даваа эхлэхийн өмнө/
1.Хөтлөгч-Номын зохиогч МУ-ын Зөвлөх мал зүйч Б.Шарбандийн товч намтар танилцуулах
2. Хөтлөгч-Номын зохиогч МУ-ын Зөвлөх мал зүйч Б.Шарбандийн үг, МУСТА Б.Энхжаргалын ая “Хар сувд” дуугаар мэндчилгээ дэвшүүлэх
3. Номын зохиогч МУ-ын Зөвлөх мал зүйч Б.Шарбанди мэндчилгээ дэвшүүлж үг хэлэх
4. Эрчим хар” үүлдрийн ямаа номын талаар  / Сумын ИТХ-ын дарга Г.Бямбасүрэн, УИХ-ын гишүүн, УИХ-ын дэд дарга Л.Энх-Амгалан үг хэлэх, Аймгийн Засаг дарга Л.Ганболд, аймгийн ХХААГ-ын дарга Г.Баттулга, дотны анд Говь компаний захирал асан, Аж үйлдвэрийн гавъяат ажилтан Б.Ёндонжамц, хүү Ш.Цогбадрах нар номын цацлын мялаалгын үг хэлж, хүндэтгэл үзүүлэх /Сумын ИТХ-ын дарга Г.Бямбасүрэн “Нутгийн бахархал шагнал гардуулах/
5.Дурсгалын зураг татуулах

Гурав. Шагнал гардуулах үйл ажиллагаа /Үндэсний бөхийн 3-ын даваа эхлэхийн өмнө эхэлж үргэлжлүүлэх зохион байгуулах/
1. Төрийн дээд шагнал Хөдөлмөрийн гавъяаны Улаан тугийн одонг МУ-ын Зөвлөх мал зүйч Б.Шарбандид гардуулах- УИХ-ын гишүүн, УИХ-ын дэд дарга Л.Энх-Амгалан
2.. Хөдөлмөрийн хүндэт медалийг ИТХ-ын төлөөлөгч, ЗДТГ-ын ерөнхий нягтлан бодогч М.Энхбатад гаруулах  -Аймгийн Засаг дарга Л.Ганболд
3.МУ-ын Засгийн газрын шагнал Хүнс хөдөө аж ахуйн Тэргүүний ажилтан цол тэмдэг болон Яамны жуух бичиг , Аймгийн Засаг дарга, ИТХ-ын шагналуудыг гардуулах - УИХ-ын гишүүн, УИХ-ын дэд дарга Л.Энх-Амгалан, Аймгийн Засаг дарга Л.Ганболд, Сумын ИТХ-ын дарга Г.Бямбсүрэн, Засаг дарга Т.Эрдэннбат нар/
4..Сумын ИТХ-ын Хүндэт өргөмжлөл, Засаг даргын өргөмжлөл шагналуудыг гардуулах /Сумын ИТХ-ын дарга Г.Бямбсүрэн, Засаг дарга Т.Эрдэннбат нар/
5. УИХ-ын гишүүн, УИХ-ын дэд дарга Л.Энх-Амгалангийн гарын бэлэгийг гардуулах / УИХ-ын гишүүн, УИХ-ын дэд дарга/ /Баяр наадмын үндэсний бөхийн барилдааны 3 даваанаас эхлээд барилдааны дундуур/

